Drobnozrnko

Drobnozrnko (staršie zrnienka; lat. Pleurococcus) je rod rias z čeľade Chaetophoraceae. 

Je to mikroskopická jednobunková zelená riasa. Bunky má približne guľaté. Vo vnútri je jadro, cytoplazma a veľký chloroplast. Okraj drobnozrnka tvorí bunková stena a cytoplazmatická membrána. Žije jednotlivo alebo v balíčkovitých kolóniach. Je typickou aerofytickou riasou kozmopolitného rozšírenia. Najmä po daždi tvorí živozelené povlaky na stromoch, múroch, plotoch ale i v kalužiach. Drobnozrnko získava výživu fotosyntézou. 

 jadro – Riadi všetky životné procesy bunky.
 chloroplast – Obsahuje zelené farbivo : chlorofyl. Prebieha v ňom fotosyntéza (spracovávanie slnečnej energie). Vzniká v ňom organická látka: cukor.
 cytoplazmatická membrána – Tvorí povrch bunky,zabezpečuje látkovú výmenu s prostredím.
 bunková stena – Drží celú bunku po kope. Je to vonkajší obal bunky.
 cytoplazma - Vypĺňa vnútro bunky,nachádzajú sa v nej bunkové organely.

drobnozrnko